Diari Oficial de la Generalitat Valenciana


Sumari del DOGV 6024, del 29-05-2009 (2009/5905)

ORDE 15 de maig de 2009, de la Conselleria de Sanitat, per la qual convoca tres beques per a la fer pràctiques professionals en la Direcció General de Recursos Humans i aprova les bases que les regulen.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6024

Data del DOGV
:   29-05-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/5905


Data del document
:   15-05-2009

Organisme emissor
:   Conselleria de Sanitat

Tipus de document
:   Ordre

Descriptors 

:   * ajuda pública
    * assignació per estudis
    * suport econòmic

ORDE 15 de maig de 2009, de la Conselleria de Sanitat, per la qual convoca tres beques per a la fer pràctiques professionals en la Direcció General de Recursos Humans i aprova les bases que les regulen. [2009/5905]  
La realització de pràctiques professionals en l'àmbit de l'Administració Pública oferix una oportunitat formativa als jóvens llicenciats i constituïx un instrument valuós per a complementar els coneixements teòrics adquirits en els estudis universitaris per mitjà de la col·laboració amb els professionals de l'Administració, dels quals poden aprendre no només coneixements teòrics nous, sinó també la manera de portar-los a cap participant en les tasques que fan estos professionals.  
Amb esta activitat, a més, l'Administració evidencia la implicació en la societat en què actua, seguint les pautes de gestió excel·lent que establixen els models de gestió de qualitat i, en concret, el model d'excel·lència de l'EFQM, que aplica la Generalitat Valenciana. Per a això, posa en acció esta mesura de suport a la formació, per mitjà d'una oferta que permet la participació en la gestió d'activitats, alhora que és una ferramenta molt qualificada d'aprenentatge de conceptes i tècniques de treball especialitzades.  
D'altra banda, l'aprovació de la Llei 38/2003, de 17 de novembre, General de Subvencions, i del Reial Decret 887/2006, de 21 de juliol, que aprova el Reglament de la llei, fan necessària l'elaboració i publicació d'esta orde, respectant les noves exigències de les normes esmentades.  
Per això, fent ús de les facultats que em conferixen el Decret 26/2005, de 4 de febrer, del Consell de la Generalitat, que aprova el Reglament Orgànic i Funcional de la Conselleria de Sanitat, i també els articles 28 de la Llei 5/1983, de 30 de desembre, de Govern Valencià, modificada per la Llei 12/2007, de 20 de març, del Consell, i 47.11 del Text Refós de la Llei de la Hisenda Pública de la Generalitat Valenciana, i segons el que establix el Decret 108/1992, de 6 de juliol, del Govern Valencià, que regula la concessió de beques,  
ORDENE  
Article 1. Objecte  
Esta orde té com a objecte, d'una banda, convocar un procediment de concurrència competitiva per a la concessió de tres beques per a fer pràctiques de formació complementària en la Direcció General de Recursos Humans i, de l'altra, aprovar les bases que regulen esta convocatòria, que figuren en l'annex d'esta orde.  
Article 2. Dotació de les beques  
1. Les beques estan dotades amb 1.555,00 euros bruts mensuals, amb un import total de 8.552,50 euros per a cada una per a l'any 2009. La quantitat total assignada a esta convocatòria són 25.656,50 euros. Estan subjectes a les retencions legals. Es paguen a càrrec de l'aplicació pressupostària 52.11.29.3081.717.42.3, de la Direcció General de Recursos Humans, codi de línia T6851000, dels Pressupostos de la Generalitat Valenciana per a l'exercici 2009.  
Article 3. Beneficiaris  
1. Poden obtindre la condició de beneficiaris de les beques previstes en esta convocatòria les persones que tinguen els requisits establits en l'annex d'esta orde.  
2. No poden obtindre la condició de beneficiàries les persones que estiguen en alguna de les circumstàncies establides en l'article 13.2 de la Llei 38/2003, de 17 de novembre, General de Subvencions, i en els articles 18 i concordants del Reial Decret 887/2006, de 21 de juliol, que aprova el Reglament de la Llei General de Subvencions.  
Article 4. Obligacions genèriques dels becaris  
1. A més de les obligacions específiques que establix l'annex d'esta orde, es declaren, amb caràcter general, les següents:  
a) Complir l'objectiu, executar el projecte, fer l'activitat o adoptar el comportament que fonamenta la concessió de la beca.  
b) Justificar, davant de l'òrgan concedix les ajudes, el compliment dels requisits i les condicions, i també la realització de l'activitat i el compliment de la finalitat expressades en les bases de la convocatòria.  
c) Comunicar a l'òrgan que fa la concessió l'obtenció d'altres beques o ajudes.  
d) Acreditar, abans que es dicte la proposta de resolució de concessió, que està al corrent en el compliment de les obligacions tributàries i de la Seguretat Social, en els termes previstos en l'article 22 del Reial Decret 887/2006, de 21 de juliol, que aprova el Reglament de la Llei 38/2003, de 17 de novembre, General de Subvencions.  
Per a això, la presentació de la sol·licitud de les beques comporta l'autorització del sol·licitant perquè l'òrgan que concedix les ajudes obtinga de forma directa l'acreditació de les circumstàncies previstes en els articles 18 i 19 del Reial Decret 887/2006, de 21 de juliol, que aprova el Reglament de la Llei 38/2003, de 17 de novembre, General de Subvencions.  
No obstant això, el sol·licitant pot denegar-hi expressament el consentiment. Ha d'aportar aleshores la certificació en els termes previstos en l'article 22 del Reial Decret 887/2006, de 21 de juliol, que aprova el Reglament de la Llei 38/2003, de 17 de novembre, General de Subvencions. En este cas, si el certificat no és expedit per l'òrgan corresponent en el termini establit en esta orde per a sol·licitar la beca, ha d'adjuntar a la sol·licitud l'acreditació d'haver demanat el certificat.  
e) Les altres previstes en l'article 14 de la Llei 38/2003, de 17 de novembre, General de Subvencions, si és el cas.  
Article 5. Sol·licituds i documentació  
1. Les sol·licituds per a l'obtenció de les beques es presenten en un imprés normalitzat, que es pot obtindre en la pàgina web de la Conselleria de Sanitat (www.san.gva.es), i en els servicis centrals i territorials de la conselleria.  
Amb les sol·licituds s'ha de presentar la documentació indicada en les bases reguladores.  
2. En el cas que els documents exigits que s'han d'adjuntar a la sol·licitud de concessió de la beca estiguen en poder de la Conselleria de Sanitat o l'Agència Valenciana de Salut, el sol·licitant pot acollir-se al dret establit en l'article 35.f de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sempre que faça constar la data, l'òrgan o dependència a què van ser dirigits, la identificació del procediment en què estan i que no hagen transcorregut més de cinc anys des de la finalització del procediment a què corresponguen.  
En els supòsits d'impossibilitat material d'obtindre el document, l'òrgan competent pot demanar al sol·licitant que el presente o, si no pot ser, que acredite per altres mitjans els requisits a què es referix el document, abans de formular la proposta de resolució.  
3. Quan la sol·licitud no tinga els requisits establits en esta orde o no s'hi adjunte la documentació que s'exigix, d'acord amb l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es requerirà a la persona interessada que, en un termini de 10 dies, esmene la falta o aporte la documentació necessària, amb la indicació que, si no ho fa, es considera que desistix de la sol·licitud, mitjançant una resolució que ha de dictar, en els termes previstos en l'article 42 de la llei esmentada, el director general de Recursos Humans.  
4. També es por requerir del sol·licitant qualssevol altres dades, documents i informes complementaris que resulten necessaris per a la resolució de l'expedient, i també l'acreditació dels requisits a què es referix la documentació administrativa.  
Article 6. Lloc i termini de presentació  
1. Les persones interessades poden presentar les sol·licituds en el Registre General de la Conselleria de Sanitat, situada al c/ Misser Mascó, 31, 4010 València, i també en els servicis territorials de la conselleria, situats a Alacant (c/ Girona, 26, 03984), Castelló de la Plana (c/ l'Hort dels Corders, 12, 12652) i València (Gran Via de Ferran el Catòlic, 74, 46859), o de qualsevol altra de les formes previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
2. Si s'envia per correu certificat, la presentació de la documentació en l'oficina de correus s'ha de fer d'acord amb el que disposa l'article 39 del Reial Decret 1829/1999, de 31 de desembre, que aprova el Reglament que regula la Prestació dels Servicis Postals, com a desplegament del que establix la Llei 24/1998, de 13 de juliol, del Servici Postal Universal i de Liberalització dels Servicis Postals: en un sobre obert, a fi que daten i segellen l'exemplar destinat a la Conselleria de Sanitat abans de certificar-lo.  
Si la sol·licitud no està datada i segellada per l'oficina de correus, s'entén com a data vàlida de presentació la que aparega en l'entrada de registre de la Conselleria de Sanitat.  
3. El termini de presentació de sol·licituds serà de 15 dies hàbils comptadors des de l'endemà de la publicació d'esta orde en el Diari Oficial de la Comunitat Valenciana.  
Article 7. Procediment de concessió  
1. La concessió de les beques es fa per mitjà del procediment de concurrència competitiva a què es referixen l'article 22 de la Llei 38/2003, de 17 de novembre, General de Subvencions, i els articles 58 i següents del Reial Decret 887/2006, de 21 de juliol, que n'aprova el reglament, d'acord amb els criteris de valoració fixats en les bases reguladores, que figuren com a annex.  
2. Es crea una comissió de valoració per examinar i valorar les sol·licituds presentades, que està regulada, com a òrgan col·legiat, pel règim establit per a estos òrgans en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
3. L'òrgan competent per a la instrucció del procediment és el director general de Recursos Humans.  
Article 8. Resolució de la concessió de les beques  
1. Correspon al director gerent de l'Agència Valenciana de Salut, per delegació, dictar la resolució de la concessió de les beques previstes en esta orde, i també la de la pròrroga.  
2. La resolució, que ha d'explicitar els motius i té els efectes i el contingut previstos en l'article 25 de la Llei 38/2003, de 17 de novembre, General de Subvencions, s'ha de publicar en el tauler d'anuncis de la Conselleria de Sanitat (c/ Misser Mascó, 31 de València) i en els taulers d'anuncis dels servicis territorials de la Conselleria de Sanitat, situats a Alacant (c/ Girona, 26, 03586), Castelló de la Plana (c/ Hort dels Corders, 12, 12953) i València (Gran Via Ferran el Catòlic, 74, 46965).  
3. El termini per a la resolució és el previst en l'annex de les bases reguladores.  
Article 9. Recursos  
1. Les resolucions adoptades com a desplegament d'esta orde esgoten la via administrativa. Contra estes resolucions es pot interposar un recurs contenciós administratiu en el termini de dos mesos comptador des de l'endemà de la notificació, davant la Sala Contenciosa Administrativa del Tribunal Superior de Justícia de la Comunitat Valenciana, si bé pot interposar-s'hi, potestativament, un recurs de reposició davant del conseller de Sanitat, en el termini d'un mes, segons el que preveu els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i pot interposar-s'hi qualsevol altre recurs que es considere procedent  
2. Les resolucions administratives que s'adopten per delegació han d'indicar expressament esta circumstància, i es consideren dictades per l'òrgan que fa la delegació.  
Article 10. Pèrdua de la beca  
1. L'incompliment per part del beneficiari dels requisits i les condicions que donen lloc a l'atorgament de la beca, i també la concurrència de qualsevol de les causes arreplegades en l'article 37 de la Llei 38/2003, de 17 de novembre, General de Subvencions, i en els articles 91 i següents del Reial Decret 877/2006, de 21 de juliol, que aprova el reglament d'esta llei, dóna lloc a la pèrdua del dret al cobrament total o parcial de la beca.  
2. En estos casos, es pot prescindir del tràmit d'audiència quan no figuren en el procediment ni siguen tinguts en compte en la resolució altres fets ni altres al·legacions o proves que les presentades per la persona interessada.  
Article 11. Reintegrament de la beca  
Per al reintegrament de les beques s'apliquen les normes que contenen els articles 36 i 37 de la Llei 38/2003, de 17 de novembre, General de Subvencions, i també els articles 91 i següents del Reial Decret 877/2006, de 21 de juliol, que aprova el reglament d'esta llei.  
Article 12. Règim d'infraccions i sancions  
El règim sancionador en la matèria regulada en esta orde és el que establix el títol IV de la Llei 38/2003, de 17 de novembre, General de Subvencions.  
DISPOSICIONS FINALS  
Primera  
S'autoritza el director general de Recursos Humans perquè, en l'àmbit de les seues competències, adopte les mesures i resolucions necessàries per al desplegament i l'execució d'esta orde.  
Esta orde no s'ha de notificar a la Comissió Europea perquè no té tots els requisits de l'article 87.1 del Tractat de la Unió Europea, atés que no és incompatible amb el Mercat Comú perquè de cap manera no falseja o amenaça la competència afavorint determinades empreses o produccions.  
Segona  
En tot allò que no regula esta orde, cal ajustar-se al que disposen la Llei de la Hisenda Pública de la Generalitat Valenciana i els preceptes bàsics de la Llei 38/2003, de 17 de novembre, General de Subvencions, i del Reial Decret 877/2006, de 21 de juliol, que aprova el Reglament de la Llei 38/2003.  
Tercera  
Esta orde entra en vigor l'endemà de la publicació en el Diari Oficial de la Comunitat Valenciana.  
Quarta  
Contra esta orde, que posa fi a la via administrativa, pot interposar-se un recurs contenciós administratiu, d'acord amb el que preveu l'article 46 de la Llei 29/1998, de 13 de juliol, reguladora de la Jurisdicció Contenciós Administrativa, dins del termini de dos mesos comptador des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, si bé pot interposar-s'hi, potestativament, un recurs de reposició davant del conseller de Sanitat, en el termini d'un mes, segons el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i també s'hi pot interposar qualsevol altre recurs que s'estime procedent.  
València, 15 de maig de 2009  
El conseller de Sanitat,  
MANUEL CERVERA TAULET  
Annex I  
Bases de la convocatòria per a la concessió de tres beques per a fer pràctiques professionals en la Direcció General de Recursos Humans  
Base 1ª. Objecte  
Es convoquen tres beques, dues de llicenciat en Dret i una de llicenciat o enginyer en Informàtica, per a fer pràctiques professionals en matèria de recursos humans (llicenciat en Dret) i en projectes de desenvolupament informàtic en el Registre de Personal Sanitari (llicenciat o enginyer en Informàtica), en la Direcció general de Recursos Humans.  
Base 2ª. Requisits dels sol·licitants  
1. Les beques s'adjudiquen, per mitjà d'un procediment de concurrència competitiva, entre els aspirants que tinguen, abans d'acabar el termini de presentació de sol·licituds, els requisits següents:  
a) Ser espanyol o nacional d'un Estat membre de la Unió Europea o nacional d'Estats als quals, per tractats internacionals celebrats per la Unió Europea i ratificats per Espanya, s'aplique la lliure circulació de persones.  
b) Tindre veïnat administratiu en qualsevol municipi de la Comunitat Valenciana.  
c) Tindre, segons la beca sol·licitada, del títol de llicenciat o enginyer en Informàtica o de llicenciat en Dret, i haver acabat els estudis després de l'any 2004.  
d) No patir cap malaltia o estar afectat per cap limitació física o psíquica que siga incompatible amb l'exercici de les funcions, sense perjuí del dret de les persones amb discapacitat a la igualtat d'oportunitats garantida per la Llei 5/2003, d'igualtat d'oportunitats, no discriminació i accessibilitat universal de les persones amb discapacitat.  
2. Les beques son incompatibles amb altres beques o ajudes, i amb qualsevol altre nomenament o contracte. Per tant, els beneficiaris de les beques hi haurien de renunciar abans d'incorporar-se.  
3. Els aspirants que no tinguen la nacionalitat espanyola han d'acreditar coneixements suficients d'alguna de les llengües oficials de la Comunitat Valenciana, aspecte que s'ha de verificar en el procés de selecció.  
Base 3ª. Dotació, duració i pagament de la beca  
1. El període de duració de la beca comprén des del dia de la incorporació del becari (que no pot ser anterior al quinze de juliol de 2009, i que ha de ser dins del termini d'un mes des de la notificació de la resolució d'adjudicació) fins al 31 de desembre de 2009. No obstant, es pot prorrogar en l'exercici 2010, mitjançant una resolució que n'explique els motius del director gerent de l'Agència Valenciana de Salut, amb la condició que hi haja consignació pressupostària adequada i suficient en l'exercici 2010. En tots els casos, la beca no ha de tindre una duració superior a dotze mesos.  
2. L'import de la beca es paga mensualment, després de la certificació de conformitat expedida per la Direcció General de Recursos Humans i de fer les retencions corresponents.  
3. Si el becari no s'incorpora en el termini assenyalat, s'entén que renuncia a la beca concedida.  
Base 4ª. Obligacions dels becaris  
1. La condició de becari no implica cap vinculació laboral o administrativa amb la Conselleria de Sanitat. La concessió és incompatible amb altres beques, ajudes o treballs que suposen concurrència amb l'objecte i dedicació d'esta, o impedisquen el compliment de les obligacions com a becari. La infracció d'esta regla deixa sense efecte la beca adjudicada.  
2. La Direcció General de Recursos Humans ordena les activitats i establix la dedicació i els torns dels becaris segons els criteris dels servicis i mitjans propis, i amb una dedicació total de 36,15 hores setmanals.  
3. Les obligacions dels becaris són: a) realitzar el treball encomanat, i b) fer una memòria sobre les activitats, un mes abans de la finalització de la beca.  
4. En acabar el període de la beca, i després d'un informe d'aprofitament i aptitud, el director general de Recursos Humans n'estendrà un certificat.  
5. El director general de Recursos Humans ha de resoldre les incidències que es produïsquen durant el període d'aprofitament de les beques, i les deixa sense efecte, fet el tràmit de l'audiència de la persona interessada, en el cas que no complisca, sense causa justificada, les condicions establides en esta convocatòria, quan no faça l'activitat que va en motiva la concessió o quan deixe de tindre els requisits exigits.  
6. En els casos d'incidències, renúncies, abandons o incompliments que deixen vacants les beques, el director general de Recursos Humans les ha de cobrir segons l'orde establit en la borsa de reserva que resulte del procés de selecció.  
Base 5ª. Sol·licituds i documentació  
1. Les sol·licituds, presentades en el model normalitzat, s'han d'adreçar a la Direcció General de Recursos Humans, c/ Misser Mascó, 31, 46147 València, o als servicis territorials de la Conselleria de Sanitat, situats a Alacant (c/ Girona, 26, 03971), Castelló de la Plana (c/ Hort dels Corders, 12, 12279) i València (Gran Via de Ferran el Catòlic, 74, 46233), sense perjuí del que disposa l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
2. Juntament amb el model normalitzat s'ha de presentar la documentació que s'allista, que s'acredita per mitjà de la compulsa en el moment de presentar les sol·licituds:  
a) Fotocòpia del DNI i certificat d'empadronament acreditatiu del veïnat a la Comunitat Valenciana.  
b) Curriculum vitae, en el qual s'ha d'indicar l'experiència professional, idiomes, beques obtingudes i la resta de mèrits que s'estimen pertinents, i en el qual s'han de fer constar les dades personals, data i lloc de naixement, adreça actual, telèfon i una foto mida de carnet de l'aspirant.  
c) Fotocòpia del títol acadèmic o, si és el cas, del document acreditatiu d'haver-ne pagat els drets.  
d) Fotocòpia de la certificació acadèmica personal.  
e) Declaració de no rebre cap altra beca o ajuda. Si és el cas, declaració de renúncia a una altra beca o ajuda o nomenament o contracte abans d'incorporar-se.  
f) Declaració de trobar-se al corrent del compliment de les obligacions tributàries i de la Seguretat Social.  
En el cas que se li concedisca la beca, ha d'acreditar este requisit.  
Per a això, la presentació de la sol·licitud comporta l'autorització del sol·licitant a la Direcció General de Recursos Humans per a obtindre directament l'acreditació del compliment d'este requisit, llevat que el sol·licitant denegue expressament el consentiment perquè l'obtinga l'òrgan que concedix les beques, en els termes previstos en l'article 22 del Reial Decret 887/2006, de 21 de juliol, que aprova el Reglament de la Llei 38/2003, de 17 de novembre, General de Subvencions.  
g) Declaració responsable que acredite que l'aspirant no es troba en les situacions en què es prohibix obtindre la condició de beneficiari establides en l'article 13.2 de la Llei 38/2003, de 17 de novembre, General de Subvencions.  
h) Qualssevol altres documents que acrediten la possessió dels mèrits que s'al·leguen.  
Base 6ª. Ordenació i instrucció del procediment  
L'òrgan encarregat de l'ordenació i instrucció del procediment és el director general de Recursos Humans, que, d'ofici, ha d'acordar totes les actuacions necessàries per a la determinació, el coneixement i la comprovació de les dades a partir de les quals ha de pronunciar la resolució.  
Base 7ª. Comissió de valoració  
La valoració de les sol·licituds presentades la fa una comissió de valoració, composta pel cap del Servici de Relacions Sindicals i Condicions de Treball, que hi actua com a president, el cap de la Secció de Retribucions, que hi actua com a secretari, i la cap de la Secció de Personal Temporal, que hi actua com a vocal. El director general de Recursos Humans designa, si és el cas, els substituts d'estos membres de la comissió.  
Es poden designar assessors de la comissió, que poden participar en les deliberacions però no tenen vot.  
La comissió, atenent els criteris i els requisits establits, d'acord amb la disponibilitat pressupostària, ha d'estendre una acta i formular la proposta de resolució a l'òrgan que concedix les ajudes en el termini d'un mes des de la finalització del termini de presentació de les sol·licituds. La proposta ha de contindre una borsa de reserva per ordre de prioritat, segons la puntuació obtinguda, per a cobrir les vacants que es produïsquen.  
Base 8ª. Barem  
Els mèrits adduïts pels aspirants es valoren de la forma següent:  
a) Expedient acadèmic (fins a 10 punts): la puntuació assignada ha de coincidir amb la nota mitjana ponderada rang/base 10 indicada en l'expedient acadèmic.  
b) Coneixements de valencià (fins a 3 punts): només es valoren els certificats expedits o homologats per la Junta Qualificadora de Coneixements de Valencià, d'acord amb l'escala següent, i es puntua exclusivament el grau més alt obtingut: superior (3 punts), mitjà (2 punts), elemental (1 punt) i coneixements orals (0,5 punts).  
c) Idiomes oficials de la Unió Europea (fins a 3 punts): per cada idioma dels països de la Unió Europea, es puntua a raó de 0,5 punts per curs complet, o l'equivalència si es tracta de cicles, corresponent als títols expedits per les escoles oficials d'idiomes radicades en el territori espanyol, o pels títols universitaris en Filologia.  
d) Personal discapacitat:  
- grau de discapacitat igual o superior al 33%: 1 punt.  
- grau de discapacitat igual o superior a 65%: 2 punts.  
e) Entrevista personal (fins a 15 punts): valoració d'aspectes curriculars relacionats amb l'activitat objecte de la beca i altres mèrits no arreplegats en el barem.  
2. Els mèrits que s'al·leguen s'han d'acreditar per mitjà d'una fotocòpia compulsada dels documents que els justifiquen, en el moment de la presentació de sol·licituds. Quan no es dispose d'algun dels documents acreditatius dels mèrits, les persones interessades poden presentar-los el dia de l'entrevista, però només es valoren si figuren allistats en el currículum.  
Base 9ª. Resolució de la convocatòria  
En el termini màxim de 30 dies hàbils, comptador a partir de l'endemà de l'acabament del termini de presentació de sol·licituds, s'ha de publicar la proposta de resolució provisional, amb la llista dels aspirants ordenada d'acord amb la puntuació obtinguda, en el tauler d'anuncis de la Conselleria de Sanitat (c/ Misser Mascó, 31, València) i en la pàgina web de la conselleria (www.san.gva.es), i s'ha de concedir un termini de 10 dies per a presentar-hi al·legacions.  
Els beneficiaris de les beques han d'acceptar-les o de renunciar-hi en un termini de cinc dies.  
El director gerent de l'Agència Valenciana de Salut ha de dictar una resolució d'adjudicació definitiva de les beques, amb la llista dels aspirants per orde de la puntuació obtinguda, la qual s'ha de publicar de la mateixa forma que l'adjudicació provisional. S'hi ha d'incloure una llista ordenada per puntuació dels aspirants que no hagen obtingut cap beca, com a borsa de reserva, per al cas que es produïsca alguna renúncia o abandó.  
Annex II  
Sol·licitud de beca per a fer pràctiques professionals en la Direcció General de Recursos Humans  
Tipus de beca sol·licitada (indique-la amb una X)  
 Llicenciat/da en Dret  
 Enginyer/a o llicenciat/da en Informàtica  
Dades personals  
Cognoms i nom \_\_\_\_\_\_\_\_\_\_\_\_\_ DNI \_\_\_\_\_\_\_\_\_\_\_\_\_\_\_  
Adreça \_\_\_\_\_\_\_\_\_\_\_\_\_\_\_\_\_\_\_\_\_\_\_\_ Ciutat \_\_\_\_\_\_\_\_\_\_\_\_\_\_\_\_  
Telèfon familiar \_\_\_\_\_\_\_\_\_\_\_\_ Telèfon mòbil \_\_\_\_\_\_\_\_\_\_\_\_  
Declare que conec l'Orde de la Conselleria de Sanitat de 15 de maig de 2009, per la qual convoca tres beques en la Direcció General de Recursos Humans, i que accepte les condicions establides en les bases de la convocatòria. Declare que totes les dades personals, acadèmiques i professionals que figuren en esta sol·licitud són certes.  
Adjunte la documentació següent: (la compulsa s'ha de fer en el registre d'entrada)  
- Fotocòpia compulsada del DNI  
- Fotocòpia compulsada de certificat d'empadronament  
- Curriculum vitae, en el qual indique els mèrits acreditats.  
- Fotocòpia compulsada del títol acadèmic o del document que acredita haver-ne pagat els drets d'expedició.  
- Fotocòpia compulsada del certificat acadèmic.  
- Fotocòpia compulsada dels documents que acrediten els mèrits assenyalats en el currículum.  
- Declaració de no tindre concedida qualsevol altra beca o ajuda.  
- Declaració, si és el cas, de renúncia a una altra beca o ajuda o nomenament o contracte, si se li concedix la beca.  
- Declaració d'estar al corrent en el compliment de les obligacions tributàries i de la Seguretat Social. (Nota: en el cas que no diga expressament el contrari, s'entén que el sol·licitant autoritza la Direcció General de Recursos Humans a obtindre de forma telemàtica les dades de la Tresoreria General de la Seguretat Social i de l'Agència Tributària.)  
Declare que no em trobe en cap de les prohibicions per a obtindre la condició de beneficiari establides en l'article 13, apartat 2 de la Llei 38/2003, de 17 de novembre, General de Subvencions.  
\_\_\_\_\_\_\_\_\_\_\_\_, \_\_\_\_\_ d\_\_\_\_\_\_\_\_\_\_\_\_\_\_\_\_\_\_\_\_ de 2009  
(Signatura de la persona interessada)  
Conselleria de Sanitat  
Direcció General de Recursos Humans  
Servici de Relacions Sindicals i Condicions de Treball  
C/ Misser Mascó, 31, 46200 València